CELEX: 52010PC0233
Language: mt
Date: 2010-05-17
Title: Proposta għal deċiżjoni tal-Kunsill dwar il-konklużjoni ta' Protokoll għall-Ftehim Ewro-Mediterranju bejn il-Komunitajiet Ewropej u l-Istati Membri tagħha, min-naħa, u r-Renju tal-Marokk, min-naħa l-oħra, dwar Ftehim Qafas bejn l-Unjoni Ewropea u r-Renju tal-Marokk dwar il-prinċipji ġenerali għall-parteċipazzjoni tar-Renju tal-Marokk fil-programmi tal-Unjoni (ippreżentata mill-Kummissjoni)

|

52010PC0233

Proposta għal deċiżjoni tal-Kunsill dwar il-konklużjoni ta' Protokoll għall-Ftehim Ewro-Mediterranju bejn il-Komunitajiet Ewropej u l-Istati Membri tagħha, min-naħa, u r-Renju tal-Marokk, min-naħa l-oħra, dwar Ftehim Qafas bejn l-Unjoni Ewropea u r-Renju tal-Marokk dwar il-prinċipji ġenerali għall-parteċipazzjoni tar-Renju tal-Marokk fil-programmi tal-Unjoni (ippreżentata mill-Kummissjoni)  /* KUMM/2010/0233 finali - NLE 2010/0125 */  

	[pic] | IL-KUMMISSJONI EWROPEA |Brussel 17.5.2010KUMM(2010)233 finali2010/0125 (NLE)Proposta għalDEĊIŻJONI TAL-KUNSILLdwar il-konklużjoni ta' Protokoll għall-Ftehim Ewro-Mediterranju bejn il-Komunitajiet Ewropej u l-Istati Membri tagħha, min-naħa, u r-Renju tal-Marokk, min-naħa l-oħra, dwar Ftehim Qafas bejn l-Unjoni Ewropea u r-Renju tal-Marokk dwar il-prinċipji ġenerali għall-parteċipazzjoni tar-Renju tal-Marokk fil-programmi tal-Unjoni(ippreżentata mill-Kummissjoni)MEMORANDUM TA’ SPJEGAZZJONIBħala parti mill-Politika Ewropea tal-Viċinat, il-ftuħ gradwali ta’ xi programmi u aġenziji tal-Unjoni għall-parteċipazzjoni tal-pajjiżi sħab tal-politika Ewropea tal-viċinat jirrappreżenta waħda minn bosta miżuri maħluqa biex jippromwovu r-riforma, il-modernizzazzjoni u t-tranżizzjoni fil-viċinat tal-Unjoni Ewropea. Dan l-aspett ta’ politika huwa deskritt fil-qosor fil-Komunikazzjoni tal-Kummissjoni dwar “l-approċċ ġenerali biex jippermettu lill-pajjiżi sħab tal-PEV biex jipparteċipaw fl-aġenziji Komunitarji u fil-programmi Komunitarji”[1].Il-Kunsill aċċetta dan l-approċċ fil-5 ta’ Marzu 2007[2].Abbażi ta' dik il-Komunikazzjoni u dawk il-konklużjonijiet, il-Kunsill, fit-18 ta’ Ġunju 2007, ħareġ direttivi lill-Kummissjoni biex tinnegozja Ftehimiet Qafas mal-Alġerija, l-Armenja, l-Ażerbajġan, l-Eġittu, il-Ġeorġja, l-Iżrael, il-Ġordan, il-Libanu, il-Moldovja, il-Marokk, l-Awtorità tal-Palestina, it-Tuneżija u l-Ukraina, dwar il-prinċipji ġenerali għall-parteċipazzjoni tagħhom fil-programmi Komunitarji[3].Il-Kunsill Ewropew ta’ Ġunju 2007[4] afferma mill-ġdid l-importanza suprema tal-Politika Ewropea tal-Viċinat u approva Rapport ta' Progress tal-Presidenza[5], li tressaq fil-laqgħa tal-Kunsill tal-Affarijiet Ġenerali u tar-Relazzjonijiet Esterni (GAERC) fit-18/19 ta’ Ġunju 2007 kif ukoll il-Konklużjonijiet tal-Kunsill[6] relatati. Dan ir-rapport fakkar id-Direttivi tal-Kunsill biex jiġu nnegozjati protokolli addizzjonali rilevanti, u biex l-Iżrael, il-Marokk u l-Ukraina jiġu identifikati bħala li x’aktarx ikunu l-ewwel pajjiżi sħab li se jibbenefikaw minn dawn il-miżuri. In-negozjati mal-Iżrael waslu fi tmiem f'Settembru 2007 u protokoll ġdid ġie ffirmat f'April 2008[7]. In-negozjati mal-Ukraina waslu fi tmiem ukoll.F’Ġunju 2007, ġie deċiż biex jingħata bidu għan-negozjati mar-Repubblika tal-Marokk. Dawn tal-aħħar ukoll waslu fi tmiem, għas-sodisfazzjon tal-Kummissjoni. It-test tal-Protokoll innegozjat mar-Renju tal-Marokk jinsab mehmuż fl-anness.Fil-qafas tad-dokument konġunt bejn l-UE u l-Marokk dwar it-tisħiħ tar-relazzjonijijet bilaterali / Status avvanzat[8], il-Marokk wera l-interess tiegħu biex jipparteċipa f'ċerti programmi, b'mod partikolari: kompetittività u innovazzjoni (CIP), Dwana 2013, SESAR u Marco Polo.Il-Kummissjoni qed tippreżenta hawnhekk proposta dwar Deċiżjoni tal-Kunsill relatata mal-konklużjoni tal-protokoll. Dan il-Protokoll fih Ftehim Qafas dwar il-prinċipji ġenerali għall-parteċipazzjoni tal-Marokk fil-programmi tal-Unjoni. Fih stipulazzjonijiet standard li huma maħsuba li jiġu applikati għall-pajjiżi sħab kollha tal-PEV li magħhom għandhom jiġu konklużi dawn il-protokolli.Skont l-Artikolu 218(6)(a) tat-Trattat dwar il-Funzjonament tal-Unjoni Ewropea, il-Parlament Ewropew għandu jiġi mitlub biex jagħti l-kunsens tiegħu għall-konklużjoni ta’ dan il-Protokoll.Il-Kummissjoni qed tippreżenta b'mod parallel proposta dwar Deċiżjoni tal-Kunsill relatata mal-iffirmar tal-protokoll.Il-Kunsill huwa mistieden jadotta d-Deċiżjoni tal-Kunsill dwar il-konklużjoni tal-Protokoll ta' hawn taħt. .2010/0125 (NLE)Proposta għalDEĊIŻJONI TAL-KUNSILLdwar il-konklużjoni ta' Protokoll għall-Ftehim Ewro-Mediterranju bejn il-Komunitajiet Ewropej u l-Istati Membri tagħha, min-naħa, u r-Renju tal-Marokk, min-naħa l-oħra, dwar Ftehim Qafas bejn l-Unjoni Ewropea u r-Renju tal-Marokk dwar il-prinċipji ġenerali għall-parteċipazzjoni tar-Renju tal-Marokk fil-programmi tal-UnjoniIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 217 flimkien mal-Artikolu 218, (6) (a) u (8), it-tieni inċiż,Wara li kkunsidra l-proposta tal-Kummissjoni Ewropea,Wara li kkunsidra l-kunsens tal-Parlament Ewropew,Billi:1.  Il-Protokoll mal-Ftehim Ewro-Mediterranju bejn il-Komunitajiet Ewropej u l-Istati Membri tagħha, min-naħa, u r-Renju tal-Marokk, min-naħa l-oħra, ġie ffirmat f'isem l-Unjoni Ewropea u l-Istati Membri tagħha, fil-[daħħal id-data meta ġie ffirmat];2.  Rigward ċerti programmi koperti mill-Ftehim, it-Trattat ma jipprovdi għal ebda setgħat oħra barra dawk taħt l-Artikolu 352.3.  Il-Protokoll għandu jiġi konkluż.ADOTTA DIN ID-DEĊIŻJONI:Artikolu 1Il-Protokoll għall-Ftehim Ewro-Mediterranju bejn il-Komunitajiet Ewropej u l-Istati Membri tagħha, min-naħa, u r-Renju tal-Marokk, min-naħa l-oħra, dwar Ftehim Qafas bejn l-Unjoni Ewropea u r-Renju tal-Marokk dwar il-prinċipji ġenerali għall-parteċipazzjoni tar-Renju tal-Marokk fil-programmi tal-Unjoni hu b’dan approvat f’isem l-Unjoni Ewropea u l-Istati Membri tagħha.It-test tal-Protokoll huwa mehmuż ma’ din id-Deċiżjoni.Artikolu 2Il-President tal-Kunsill għandu jagħti n-notifika previst għaliha fl-Artikolu 10 tal-Protokoll.Artikolu 3Din id-Deċiżjoni se tidhol fis-seħħ fil-jum tal-adozzjoni tagħha. Din għandha tiġi ppubblikata f' Il-Ġurnal Uffiċjali tal-Unjoni Ewropea .Magħmul fi Brussell,Għall-KunsillIl-PresidentPROTOKOLLIl-Protokoll għall-Ftehim Ewro-Mediterranju bejn il-Komunitajiet Ewropej u l-Istati Membri tagħha, min-naħa, u r-Renju tal-Marokk, min-naħa l-oħra, dwar Ftehim Qafas bejn l-Unjoni Ewropea u r-Renju tal-Marokk dwar il-prinċipji ġenerali għall-parteċipazzjoni tar-Renju tal-Marokk fil-programmi tal-UnjoniL-UNJONI EWROPEA, minn hawn ’il quddiem imsejħa “l-Unjoni”,min-naħa,uir-RENJU TAL-MAROKK, minn hawn il-quddiem imsejjaħ "il-Marokk",min-naħa l-oħra,Billi:4.  Il-Marokk daħal fi Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha, min-naħa l-waħda, u l-Marokk min-naħa l-oħra, fl-26 ta’ Frar 1996 ( Ġurnal Uffiċjali tal-Komunitajiet Ewropej L 70/2 tat-18 ta’ Marzu 2000);5.  Il-Kunsill Ewropew ta’ Brussell tas-17/18 ta’ Ġunju 2004 laqa’ b'mod favorevoli l-proposti tal-Kummissjoni għal Politika Ewropea tal-Viċinat (PEV) u aċċetta l-konklużjonijiet tal-Kunsill tal-14 ta’ Ġunju 2004;6.  Il-Kunsill, f’bosta okkażjonijiet oħrajn, adotta l-konklużjonijiet favur din il-politika.7.  Il-Kunsill, fil-5 ta’ Marzu 2007, esprima appoġġ għall-istrateġija ġenerali u globali deskritta fil-Komunikazzjoni tal-Kummissjoni tal-4 ta’ Diċembru 2006, COM (2006) 724 finali, sabiex l-isħab tal-PEV ikunu jistgħu jipparteċipaw fl-aġenziji Komunitarji u l-programmi Komunitarji fuq il-merti tagħhom u fejn l-bażijiet legali jippermettu;8.  Il-Marokk esprima x-xewqa li jipparteċipa f’għadd ta’ programmi tal-Unjoni;9.  It-termini u l-kondizzjonijiet speċifiċi, inklużi l-kontribuzzjoni finanzjarja u l-proċeduri ta’ rapportar u tal-evalwazzjoni, dwar il-parteċipazzjoni tal-Marokk f’kull programm partikolari għandhom jiġu ddeterminati bi ftehim bejn il-Kummissjoni Ewropea, li taġixxi f’isem l-Unjoni, u l-Marokk,FTIEHMU KIF ĠEJ:Artikolu 1Il-Marokk għandu jitħalla jipparteċipa fil-programmi tal-Unjoni attwali u futuri kollha miftuħa għall-parteċipazzjoni tal-Marokk skont id-dispożizzjonijiet li jadottaw dawn il-programmi.Artikolu 2Il-Marokk għandu jikkontribwixxi finanzjarjament għall-baġit ġenerali tal-Unjoni Ewropea b’mod li jikkorrispondi mal-programmi speċifiċi li fihom jipparteċipa.Artikolu 3Ir-rappreżentanti tal-Marokk għandhom jitħallew jieħdu sehem, bħala osservaturi u għall-punti li jirrigwardaw il-Marokk, fil-kumitati ta' ġestjoni responsabbli għas-sorveljanza tal-programmi li fihom il-pajjiż jikkontribwixxi finanzjarjament.Artikolu 4Il-proġetti u l-inizjattivi li jiġu sottomessi minn parteċipanti mill-Marokk għandhom, safejn dan hu possibbli, jkunu suġġetti għall-istess kundizzjonijiet, regoli u proċeduri tal-programmi kkonċernati kif applikati lill-Istati Membri.Artikolu 5It-termini u l-kundizzjonijiet speċifiċi dwar il-parteċipazzjoni tal-Marokk f’kull wieħed mill-programmi, b’mod partikolari l-kontribuzzjoni finanzjarja pagabbli u l-proċeduri tar-rapportar u tal-evalwazzjoni, ser ikunu ddeterminati bi ftehim bejn il-Kummissjoni, li taġixxi f’isem l-Unjoni, u l-awtoritajiet kompetenti tal-Marokk (Protokoll ta’ Fehim).Jekk il-Marokk japplika għall-assistenza esterna tal-Unjoni biex jipparteċipa fi programm partikolari tal-Unjoni abbażi tal-Artikolu 3 tar-Regolament (KE) Nru 1638/2006 tal-Parlament Ewropew u tal-Kunsill tal-24 ta' Ottubru 2006 li jistabbilixxi dispożizzjonijiet ġenerali għat-twaqqif ta' Strument Ewropew ta' Viċinat u Sħubija jew skont kwalunkwe Regolament simili li jipprovdi għall-assistenza esterna tal-Unjoni lill-Marokk jista' jiġi adottat fil-ġejjieni, il-kundizzjonijiet li jirregolaw l-użu tal-assistenza Komunitarja mill-Marokk għandhom jiġu ddeterminati minn ftehim dwar l-iffinanzjar, li jirrispetta b’mod partikolari l-Artikolu 20 tar-Regolament (KE) Nru 1638/2006.Artikolu 6Kull Memorandum ta’ Ftehim konkluż skont l-Artikolu 5, għandu jistipula, skont ir-Regolament Finanzjarju Komunitarju, li l-kontroll jew verifiki finanzjarji ser jitwettqu minn, jew taħt l-awtorità tal-Kummissjoni Ewropea, l-Uffiċċju Ewropew ta' Kontra l-Frodi u l-Qorti tal-Awdituri.Għandhom isiru dispożizzjonijiet dettaljati dwar kontroll u verifika finanzjarja, miżuri amministrattivi, penali u rkupru li jippermettu lill-Kummissjoni Ewropea, l-Uffiċċju Ewropew ta' Kontra l-Frodi u l-Qorti tal-Awdituri li jiġu mogħtija setgħat li jkunu ekwivalenti għas-setgħat tagħhom fir-rigward tal-benefiċjarji jew il-kuntratturi stabbiliti fl-Unjoni.Artikolu 7Il-Protokoll attwali li jirrigwarda Ftehim Qafas għandu japplika għall-perjodu li matulu l-Ftehim Ewro-Mediterranju bejn il-Komunitajiet Ewropej u l-Istati Membri tagħhom, min-naħa, u r-Renju tal-Marokk min-naħa l-oħra, ikun fis-seħħ.Dan il-Protokoll għandu jiġi ffirmat u approvat mill-Unjoni u mill-Marokk skont il-proċeduri rispettivi tagħhom.Kull Parti Kontraenti tista’ tiddenunzja dan il-Protokoll b’notifika bil-miktub lill-Parti Kontraenti l-oħra. Dan il-Protokoll għandu jintemm sitt xhur wara d-data ta’ din in-notifika.It-tmiem ta' dan il-Protokoll li jiġi wara d-denunzja minn kwalunkwe waħda mill-partijiet ma għandha jkollha l-ebda influwenza fuq l-ispezzjonijiet u l-kontrolli li għandhom jitwettqu taħt id-dispożizzjonijiet stipulati fl-Artikoli 5 u 6 fejn xieraq.Artikolu 8Mhux aktar tard minn tliet snin wara d-dħul fis-seħħ ta’ dan il-Protokoll, u wara kull tliet snin sussegwenti, iż-żewġ Partijiet Kontraenti jistgħu jirrevedu l-implimentazzjoni ta’ dan il-Protokoll abbażi tal-parteċipazzjoni effettiva tar-Renju tal-Marokk fi programm Komunitarju wieħed jew aktar.Artikolu 9Dan il-Protokoll għandu jgħodd, min-naħa, għat-territorji li fihom it-Trattati dwar l-Unjoni Ewropea u t-Trattat dwar il-Funzjonament tal-Unjoni Ewropea japplikaw u skont il-kundizzjonijiet stipulati f’dawn it-Trattati, u, min-naħa l-oħra, għat-territorju tar-Renju tal-Marokk.Artikolu 10Dan il-Protokoll għandu jidħol fis-seħħ fl-ewwel jum tax-xahar wara d-data li fiha il-Partijiet jinnotifikaw lil xulxin permezz ta’ mezzi diplomatiċi dwar it-tlestija tal-proċeduri tagħhom meħtieġa biex jidħol fis-seħħ.Artikolu 11Dan il-Protokoll huwa magħmul f’żewġ oriġinali fil-lingwi uffiċjali tal-Partijiet Kuntraenti.Kull waħda mil-lingwi tat-testijiet hija awtentika indaqs.Artikolu 12Dan il-Protokoll għandu jifforma parti integrali mill-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Renju tal-Markokk min-naħa l-oħra.Magħmul fi Brussell, [data]Mill-Gvern tar-Renju tal-MarokkMill-Unjoni Ewropea [1] COM (2006) 724 finali, 4.12.2006.[2] Il-Konklużjonijiet ta’ GAERC tal-5 ta’ Marzu 2007.[3] Id-Deċiżjoni tal-Kunsill (ristretta) li tawtorizza lill-Kummissjoni biex tinnegozja l-Protokolli […], dokument Nru 10412/07.[4] Il-Konklużjonijiet tal-Presidenza – Brussell, 21/22 ta’ Ġunju 2007, dokument Nru 11177/07.[5] Ir-Rapport ta' Progress mill-Presidenza dwar it-“Tisħiħ tal-Politika Ewropea tal-Viċinat”, Dokument Nru 10874/07.[6] Il-Konklużjonijiet dwar it-Tisħiħ tal-Politika Ewropea tal-Viċinat, adottati mill-Kunsill (Affarijiet Ġenerali u Relazzjonijiet Esterni) fit-18 ta’ Ġunju 2007, Dokument Nru 11016/07.[7] ĠU L 129 tas-17.5.2008, p. 40-43.[8] Adottat mill-Kunsill ta' Assoċjazzjoni bejn l-UE u l-Marokk u l-GAERC, 13.10.2008